આ ફિલ્મ જોવાના મુખ્ય બે કારણો છે- એક તો રાજકુમાર રાવની દમદાર એક્ટિંગ અને બીજુ ફિલ્મની સ્ટોરી જે રિયાલિટીથી ઘણી નજીક છે. ફિલ્મની સ્ટોરી કાનપુરમાં આકાર લે છે. એક ઑફિસમાં ક્લર્કની નોકરી કરતા સત્યેન્દ્ર મિશ્રા ઉર્ફે સત્તુ (રાજકુમાર રાવ)ને મામા લગ્ન માટે એક છોકરીનો ફોટો બતાવે છે. સત્તુની ફેમિલી છોકરીને જોતા સાથે જ પસંદ કરી લે છે પરંતુ છોકરી આરતી શુક્લા (કૃતિ ખરબંદા)ની માતા ઈચ્છે છે કે તેની દીકરી લગ્ન પહેલા પોતાના પતિને મળે અને પારખી લે.